महिला आयोग ने पुलिस-यूनिवर्सिटीज को नोटिस भेजा, चेन्नई में छेड़खानी का आरोपी डांस टीचर अरेस्ट
Delhi Commission for Women (DCW) Swati Maliwal On Girls Sexual Harassment Case and Delhi Police. इस लेकर महिला आयोग स्वाति मालीवाल ने सोमवार को दिल्ली पुलिस और  यूनिवर्सिटिज को आयोग के सामने पेश होने के लिए समन जारी किया है।
दिल्ली में कॉलेज फेस्ट के दौरान लड़कियों के साथ छेड़छाड़ पर महिला आयोग ने दिल्ली पुलिस और यूनिवर्सिटी को नोटिस भेजा है। दरअसल, 25 मार्च को इंद्रप्रस्थ (IP) कॉलेज में फेस्ट के दौरान कुछ लड़के कॉलेज में आए और लड़कियों से छेड़छाड़ की थी। इन लड़कों ने छात्राओं के हॉस्टल में भी घुसने की कोशिश की थी।
महिला आयोग ने 29 मार्च को पुलिस और कॉलेज प्रिंसिपल को नोटिस जारी कर ऐसी घटनाएं रोकने का एक्शन प्लान 6 अप्रैल को दोपहर 2 बजे तक पेश करने को कहा है।। इधर, चेन्नई में छेड़छाड़ के आरोपी डांस टीचर को अरेस्ट किया गया है।
पुलिस और यूनिवर्सिटी तय करें ऐसी घटनाएं फिर न हों
दिल्ली महिला आयोग की अध्यक्ष स्वाति मालिवाल ने कहा- ये घटनाएं बेहद दुर्भाग्यपूर्ण है। आरोपियों को तुरंत गिरफ्तार किया जाना चाहिए। सुरक्षा में चूक के लिए जिम्मेदार व्यक्तियों के खिलाफ कार्रवाई की जानी चाहिए। दिल्ली पुलिस और यूनिवर्सिटी मिलकर तय करें कि ऐसी घटनाएं दोबारा न हों।
तमिलनाडु में डांस टीचर ने पूर्व स्टूडेंट का यौन उत्पीड़न किया
इधर, तमिलनाडु की राजधानी चेन्नई में कला क्षेत्र फाउंडेशन के एक डांस टीचर को पूर्व छात्रा के साथ यौन उत्पीड़न के आरोप में गिरफ्तार किया गया है। उसके खिलाफ IPC की धारा 354 और 509 के तहत मामला दर्ज किया गया है। इस केस में राज्य महिला आयोग की अध्यक्ष ए एस कुमारी जब उन्होंने कला क्षेत्र फाउंडेशन में प्रदर्शन कर रहे छात्रों से मुलाकात की तो करीब 100 शिकायतें मिली थीं।
दरअसल, स्टूडेंट्स ने गुरुवार को यौन उत्पीड़न के चार आरोपी शिक्षकों के निलंबन की मांग को लेकर विरोध प्रदर्शन शुरू किया था। हालांकि कला क्षेत्र फाउंडेशन ने मार्च में कहा था कि उनकी इंटरनल कंप्लेंट्स कमेटी को मामले में कोई सबूत नहीं मिले हैं। वहीं तमिलनाडु के मुख्यमंत्री एम के स्टालिन ने राज्य विधानसभा में मुद्दा उठाए जाने के बाद मामले पर कार्रवाई का वादा किया था।